Generacija 5

**Generacija 5** je jugoslovenska i srpska grupa.
## Povijest sastava
Grupa je osnovana u Beogradu sredinom 1977. godine. Prvu postavu su činili klavijaturista Dragoljub Ilić, bubnjar Boban Đorđević, pjevač Jovan Rašić, gitarista Dragan Jovanović Krle i basista Dušan Petrović. Na prvim singlovima iz 1978. i 1979. godine grupa je svirala hard rock s utjecajem jazz rocka, a sa dolaskom novog pjevača Gorana Miloševića, rođenog brata poznate pjevačice Slađane Milošević, postupno su se okrenuli komercijalnijem zvuku. Na jesen 1979. godine objavili su i treći singl s kojeg se izdvaja njihov najveći hit Ti samo budi dovoljno daleko. Prvi zapaženiji nastup imali su na festivalu u Opatiji 1979. godine, gdje su nagrađeni za najbolje korištenje folklornih motiva.

Prva ploča Generacija 5 izašla je 1980. godine, a druga Dubler dvije godine kasnije. Iz ovog razdoblja ostali su hitovi Dolazim za pet minuta, (tekst napisao Bora Đorđević) Ti i ja, Dubler itd. Njihova glazba je korištena u filmu Zorana Čalića Došlo doba da se ljubav proba iz 1980. godine. Grupa je prestala s radom 1982. godine.

Tijekom pauze glazbeni najaktivniji ostao je klavijaturista Dragan Ilić. Radio je u PGP RTB i surađivao s poznatim glazbenicima poput Željka Bebeka i Slađane Milošević. Skladao je pjesmu Za milijun godina unutar YU rok misije. Dobio je više glazbenih nagrada. Milošević je neko vrijeme bio u skupini Mama Co Co, Jovanović je radio kao studijski glazbenik a Petrović i Đorđević su se odselili u SAD. Deset godina kasnije grupa je obnovila rad. Novu postavu su činili, pored Ilića i Jovanovića, basista Miloš Stojisavljević Cajger (koji je prethodno krajem 70-ih jedno vrijeme mijenjao Petrovića), bubnjar Zoran Radovanović Baki i pjevač i glumac Đorđe David Nikolić. Godine 1994. objavili su kompilacijski album na kojem se nalazila i nova pjesma Najjači ostaju s kojom su doživjeli veliki uspjeh. Ova kompilacija, zajedno sa kocertnim albumom Unplugged & Live vratila ih je u žižu interesovanja tadašnje srpske rock scene. Povratnički album Svijet je tvoj izašao je 1997. godine, s hitovima poput Ritam dodira, Što ćemo sad nas dvoje, Povedi me u noć i Nosi je košava. Đorđe David je napustio grupu 2000. godine i posvetio se samostalnoj karijeri, a novi pjevač postao je Dragan Panjak. Te godine objavili su kompilaciju balada Pomoli se još jednom, a naslovna pjesma bila je i jedina koju je Panjak snimio s grupom. Na posljednjem studijskom albumu Energija iz 2006. godine pjevač je bio Dejan Najdanović Najda, prethodno član grupe Smak.
## Diskografija
### Studijski albumi
* * Generacija 5 * (1980)
* * [[Dubler (album)|Dubler]] * (1982)
* * [[Svet Je tvoj]] * (1997)
* * [[Energija]] * (2006)
### Singlovi
* "Novi život" / "Izgubljeni san" (1978)
* "Svemu dođe kraj" / "Noćni mir" (1979)
* "Umoran od svega" / "Ti samo budi dovoljno daleko" (1979)
* "Spakiraj se, požuri" / "Samo laži" (1981)
; * Kompilacijski albumi *
* * Generacija 5: Najjači ostaju 1978-1994. * (PGP RTS, 1994)
* * [[Pomoli se još jednom ... i druge balade (PGP RTS, 2000)|Pomoli se još jednom ... i druge balade]] * (PGP RTS, 2000)
; * Koncertni album *
* - {* Unplugged & Live *} - (1995)

## Vanjske veze
* Generacija 5 at MySpace
* Generacija 5 at Discogs